Peaches
2023-12-09 21:00 - 23:30 (Europe/Athens) | Fuzz Club, PIREOS 209 KAI PATRIARXOU IOAKIM 1, Athens, Greece
Ένα μοναδικό, εκκεντρικό, πρωτοποριακό και τολμηρό live party, όπου το καλλιτεχνικό φαινόμενο από τον Καναδά επιστρατεύει όλο το ταλέντο αλλά και το φοβερό tongue-in-cheek χιούμορ της και στροβιλίζεται επί σκηνής, μαζί με 2 χορεύτριες και αλλάζοντας διαρκώς κοστούμια, ανάμεσα στη μουσική, το χορό και την τέχνη της performance, που έχει κατακτήσει όσο λίγοι σύγχρονοι καλλιτέχνες. Ένα εντυπωσιακό show, το Σάββατο 9 Δεκεμβρίου, στο Fuzz Live Music Club!
“People can expect a very energetic and visually exciting performance.” – Peaches

Η φεμινίστρια μουσικός, παραγωγός, σκηνοθέτρια και εικαστικός Peaches εδώ και είκοσι χρόνια χαράζει συστηματικά το δικό της Meta-before-Meta μονοπάτι, ανοίγοντας το δρόμο για αμέτρητους άλλους καλλιτέχνες. Μέσω της ενασχόλησής της με τη μουσική, την τέχνη, το σινεμά, το θέατρο και τις εκδόσεις –δεν υπάρχει κάτι δημιουργικό με το οποίο να μην πειραματίστηκε–, η Peaches βάλθηκε να διαλύσει όλα τα στερεότυπα, να πατάξει την πατριαρχία, να υπερασπιστεί τα δικαιώματα της LGBTQIA+ κοινότητας και να θίξει το ζήτημα του φύλου και της σεξουαλικής ταυτότητας, με τη ριζοσπαστική πρωτοτυπία της.
Η πολυτάλαντη performer έπεσε σαν καταπέλτης στη διεθνές στερέωμα με το “σουρεαλιστικά χιουμοριστικό και σκληρό” -σύμφωνα με το Rolling Stone- ντεμπούτο άλμπουμ της, The Teaches of Peaches. Έκτοτε ακολούθησαν 4 άλμπουμ τα οποία έλαβαν εξαιρετικές κριτικές και την εδραίωσαν ως «γνήσιο ταλέντο» σύμφωνα με τους New York Times.
Το εντυπωσιακό βιογραφικό της περιλαμβάνει συνεργασίες με τους Daft Punk, The Flaming Lips, P!nk, και Yoko Ono – με την τελευταία να δηλώνει ότι οφείλει το όραμα που έχει για τις γυναίκες καλλιτέχνιδες του μέλλοντος στο δημιουργικό σθένος της Peaches.
Με σημαντική παρουσία ως εικαστικός και περφόρμερ, η Peaches έχει δώσει το παρόν στη Μπιενάλε της Βενετίας και την εβδομάδα τέχνης Art Basel Miami, έχει σκηνοθετήσει πάνω από 20 βιντεοκλίπ της, ενώ η ταινία Peaches Does Herself, η electro-rock όπερα extravaganza που βασίστηκε σε υλικό από τα shows της στο Βερολίνο το 2010, έχει ταξίδεψε σε περισσότερα από 70 φεστιβάλ σε όλο τον κόσμο.
Την ίδια εποχή στο Βερολίνο ανέβαζε για πρώτη φορά και την παράσταση Peaches Christ Superstar -τη θηλυκή version του κλασικού Jesus Christ Superstar, του Andrew Lloyd Webber-, ερμηνεύοντας η ίδια και τους 9 ρόλους (ουσιαστικά όλη την όπερα), με εντυπωσιακή ευκολία.
Η επέλαση της στο θεατρικό σανίδι συνεχίστηκε με το ρόλο της Anna στη μεταφορά του έργου των ​Bertolt Brecht και Kurt Weill, The Seven Deadly Sins, το 2019. Παράλληλα πραγματοποίησε την πρώτη της ατομική έκθεση “Whose Jizz Is This?”, στο μουσείο Kunstverein του Αμβούργου. Εμμένοντας στα δικά της αισθητικά πρότυπα, η καλλιτέχνης ξέφυγε από τη συμβατική έννοια μιας έκθεσης σε μουσείο και συνέθεσε ένα οργανικό σύμπαν από live performances, animatronics, φωτογραφίες, ταινίες, κείμενα και κατασκευές και γλυπτά γεννητικών οργάνων.
Για να φτάσουμε αισίως στο φουτουριστικό αριστούργημα There’s Only One Peach With The Hole In The Middle, η παραγωγή του οποίου περιλαμβάνει 12μελή ορχήστρα, 16 χορευτές, special guests, εντυπωσιακά σκηνικά και περίτεχνους φωτισμούς.
Και η μόδα δεν έμεινε ανεπηρέαστη από το avant-garde σύμπαν της εμβληματικής performer, αφού το σύμβολο Peaches υπήρξε η βασική πηγή έμπνευσης για τη συλλογή AW21 του Saint Laurent.
Την ίδια χρονιά κυκλοφόρησε το Pussy Mask, και οι κριτικές ήταν ως συνήθως αποθεωτικές – το Paper το χαρακτήρισε απλά τέλειο και το Stereogum “ένα σαγηνευτικό συνδυασμό πολιτικής σάτιρας, βρώμικου λογοπαίγνιου και διάχυτης electro.”
Τον Ιανουάριο του ‘22 ανακοίνωσε την περιοδεία της για την 20ή επέτειο κυκλοφορίας του The Teaches Of Peaches και οι εμφανίσεις της έγιναν αμέσως sold-out σε Ευρώπη και Αμερική. Τον Δεκέμβριο θα έχουμε τη χαρά να την απολαύσουμε ζωντανά στη σκηνή του Fuzz club.
Μέχρι τότε οι παλιοί της γνώριμοι μπορούν να μυήσουν τους νεότερους στην εκκεντρική ψυχοσύνθεσή της με ιστορίες από το φεστιβάλ Synch, εν έτει 2010, όταν περπάτησε πάνω στον κόσμο φωνάζοντας στο κοινό “γιατί αν ο Ιησούς μπορεί να περπατήσει στο νερό, η Peaches μπορεί να περπατήσει πάνω σας. Αθήνα, μη με ρίξεις”!

Paradise Lost - SOLD OUT
2023-12-10 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Paradise Lost | Embers of Europe Tour 2023
Celebrating the 30th Anniversary of ICON

Kυριακή 10 Δεκεμβρίου 2023
Fuzz Live Music Club

Το μνημειώδες Icon κλείνει τα 30
Οι Paradise Lost, πιο δυνατοί από ποτέ, έρχονται
στην Αθήνα, στο Fuzz Live Music Club, στις 10 Δεκεμβρίου 2023 στο πλαίσιο της περιοδείας τους «Embers of Europe» για να γιορτάσουν μαζί μας τα 30 χρόνια του Icon.

Paradise Lost + Icon.
Λέξεις συνυφασμένες με την ίσως κορυφαία εκπροσώπηση της αγγλικής metal σκηνής των 90’s.
Από την εισαγωγή του έπους, “Embers Fire”, μέχρι και το κλείσιμο του άλμπουμ με το ορχηστρικό “Deus Misereatur”, το “Icon” έχει την αύρα ενός κλασικού δίσκου, από την πρώτη ακρόαση. Στιγμές σαν το “Remembrance”, το “Dying Freedom”, το “Widow” ή το “Shallow Seasons” απλά χρησιμεύουν ως επιχειρήματα που δικαιολογούν γιατί οι Paradise Lost είναι μια από τις πιο επιδραστικές μπάντες για το ιδίωμα του gothic metal.
Όχι άλλα λόγια. Ήρθε η ώρα για mια metal βραδά που θα μας μείνει αξέχαστη.
Έτοιμοι να πιάσουμε θέση «μάχης» την Κυριακή 10 Δεκεμβρίου στο Fuzz για τους Paradise Lost.

ΠΛΗΡΟΦΟΡΙΕΣ ΕΙΣΙΤΗΡΙΩΝ:
Η ηλεκτρονική προπώληση των εισιτηρίων έχει ξεκινήσει:
Get your tickets now: https://bit.ly/ATHICON
Η προπώληση πραγματοποιείται μέσω της ticketmaster.gr: Early bird: 34 €

(Δεν περιλαμβάνει το επιπλέον 10% κόστος έκδοσης)

Σύντομα θα διατίθενται hard copy εισιτήρια σε επιλεγμένα καταστήματα.

RICTA ΠΑΡΟΥΣΙΑΣΗ ΔΙΣΚΟΥ "BLESSED"
2023-12-15 19:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Ο Σαλονικιός rapper, Ricta και η ομάδα του, στις 15 Δεκεμβρίου 2023 θα χαρίσουν στο κοινό μία αξέχαστη εμπειρία στην Αθήνα στο Fuzz όπου ο καλλιτέχνης θα παρουσιάσει τον τρίτο προσωπικό του δίσκο “BLESSED”.
Μετά από πολλές επιτυχίες, εκατομμύρια streams, κορυφαίες θέσεις στα charts, ο Ricta έχει αποδείξει την ηχηρή πορεία του στον χώρο της Ελληνικής rap σκηνής και το ταλέντο του έχει αναγνωριστεί από ένα μεγάλο μέρος της.
Την Παρασκευή 15 Δεκεμβρίου 2023 έρχεται στην Αθήνα για να αποδείξει ακόμη μία φορά την αξία του, παρουσιάζοντας τον πιο πρόσφατο δίσκο του που κυκλοφόρησε στις 11 Μαΐου 2023.
Doors open: 19:30
Tickets: earlybird 12€
Presale & on spot 15€

Kadebostany
2023-12-16 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Kadebostany -το project του Ελβετού dj/παραγωγού/συνθέτη Guillaume de Kadebostany aka Πρόεδρου Kadebostan που έχει αγαπηθεί από το Ελληνικό κοινό με πάθος -αντίστοιχο της ιδιοσυγκρασίας του ανορθόδοξα γοητευτικού δημιουργού, έρχονται στην Αθήνα στο πλαίσιο της περιοδείας για το νέο τους άλμπουμ.

Το 2008 γεννήθηκε στο ευφάνταστο μυαλό του Kodebostan μια Δημοκρατία με μέλη της μερικούς εξαιρετικούς μουσικούς, από διάφορα σημεία της Ευρώπης. Η δημιουργία της ουτοπικής αυτής χώρας αποσκοπούσε στη διάδοση του pop οράματος του εμπνευστή της και είχε βασικά συνθετικά τη μίξη electronica με Balkan στοιχεία και αιθέρια pop φωνητικά, εντυπωσιακά visual εφέ και αρκετή δόση τρέλας!
Σήμερα οι Kadebostany αποτελούν υπερδύναμη στο pop μουσικό στερέωμα με 4 πολύ πετυχημένα άλμπουμ αμέτρητα live σε όλο τον κόσμο και εμφανίσεις σε γνωστά φεστιβάλ αλλά και τους Ολυμπιακούς Αγώνες του Λονδίνου, πολλά αγαπημένα hit που έντυσαν διαφημίσεις για κονσόλες παιχνιδιών, εταιρείες κινητής τηλεφωνίας και οίκων μόδας, ταινίες (‘L’Etudiante’ και ‘Monsieur Henri’), τη σειρά του Netflix ‘As The Crow Flies’ τη viral διασκευή στo “Crazy in Love” της Beyoncé που ακούγεται στην ταινία “50 Shades of Grey” και περισσότερα από 1 δισεκατομμύρια views στο Youtube και 2 δισεκατομμύρια στο TikTok.
Η πολυαναμενόμενη επιστροφή τους ήρθε φέτος με το Play This At My Funerals, – έναν αρκετά οξύμωρο τίτλο για το αισιόδοξο μουσικό σύμπαν των Kadebostany αλλά όπως αποδεικνύεται απόλυτα προσωπικό αφού σύμφωνα με τον ίδιο το δημιουργό αποτελεί όντως το soundtrack που θα ήθελε να ακουστεί στην κηδεία του. Επιπλέον δηλώνει ότι αποτελεί το αποκορύφωμα της εκλεπτυσμένης σύγχρονης pop που κάνουν οι Kadebostany τα τελευταίο χρόνια με στοιχεία folk, περιπετειώδους ηλεκτρονικής μουσικής, αστρικές μελωδίες, υπέροχα φωνητικά και την αίσθηση ότι δακρύζεις με ένα χαμόγελο!

Tο άλμπουμ ηχογραφήθηκε τα προηγούμενα χρόνια σε Λωζάννη, Κωνσταντινούπολη, Κίεβο, Αθήνα και Παρίσι και περιλαμβάνει συνεργασίες με την Eλληνίδα Vassilina τη Γαλλίδα Angie Robba, τον Τούρκο τραγουδιστή και τρομπετίστα Barış Demirel, την Ιταλίδα Serepocaiontas και τη Valeria Stoica από τη Μολδαβία.
Στο πλαίσιο της προώθησης του νέου τους άλμπουμ οι Kadebostany περιοδεύουν με ολοκαίνουργιο show και κάνουν στάση και στην πολυαγαπημένη τους Αθήνα που στήριξε με σθένος τον “φασαριόζικα” και ευφάνταστα πολυδιάστατο ήχο τους πολύ πριν κατακτήσει την υπόλοιπη Ευρώπη. Όσοι έχουν βρεθεί στα live τους ξέρουν πόσο μοναδικά παντρεύουν το visual με το ηχητικό και το ιδιοφυές χάος που επικρατεί επί σκηνής. Οι επίδοξοι fans έχουν την τύχη να μην γνωρίζουν ότι η πρώτη φορά που τους βλέπει κανείς live είναι μια πραγματική αποκάλυψη

Μαρίνα Σπανού
2023-12-20 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η Μαρίνα Σπανού μαζί με την μπάντα της, μάς καλεί σε μια μουσική περιπλάνηση την Τετάρτη 20 Δεκεμβρίου στην Αθήνα στο Fuzz Live Music Club

“όσα δεν προλάβαμε να πούμε,
όσα απλώσαμε σε 25 τετραγωνικά και τα χορέψαμε με κλειστά παντζούρια,
όσα γράψαμε σε καρτ-ποστάλ που δε δόθηκαν ποτέ,
όσα θέλαμε να θυμηθούμε κάτω από μια ξύλινη οροφή,
όσα στριμώξαμε σε ένα μικρό μπαλκόνι,
όσα χαράξαμε σε νεραντζιές και πλατείες,
όσα υποσχεθήκαμε να χωρέσουμε σε κάποιον Αύγουστο
για αυτά χορεύουμε και τραγουδάμε, ερωτευόμαστε και αγαπάμε

θα σε περιμένω
στα 25 μου τετραγωνικά
(μην αργείς)
Μ”

Μαζί της οι μουσικοί:
Κωστής Βήχος: μπάσο, ενορχηστρώσεις
Αλέκος Βουλγαράκης: κιθάρα
Αποστόλης Μπουρνιάς: κρουστά, τύμπανα
Γιώργος Κουρέλης: πλήκτρα
Νίκος Αγγλούπας: ηχοληψία

Υπεύθυνη επικοινωνίας: Τίνα Παππά / CityOwls Communication
Φωτογραφία Αφίσας: Μυρτώ Γεωργιάδη
Καλλιτεχνική Επιμέλεια: Χρήστος Σπανός
Παραγωγή: Novel Vox

Sakis Tolis | Metal Hammer Celebration
2023-12-23 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Το Metal Hammer γιορτάζει 39 χρόνια συνεχούς παρουσίας στα περίπτερα και ανεβάζει στην σκηνή του θρυλικού FUZZ CLUB το Σάββατο 23 Δεκεμβρίου, τον Αρχηγό των Rotting Christ, Σάκη Τόλη! Θα παρουσιάσει για πρώτη φορά στην Αθήνα τον προσωπικό του δίσκο “Among the Fires of Hell”, φυσικά θα παίξει τραγούδια από τους Rotting Christ, αλλά και υλικό από την 35ετή παρουσία του στο χώρο μαζί με εκλεκτούς καλεσμένους.
More bands t.b.a.
Με μία πορεία που μετρά σχεδόν 35 χρόνια και έχοντας αναγνωριστεί παγκοσμίως ως ένας από τους σπουδαιότερους metal καλλιτέχνες, ο Σάκης Τόλης το Μάρτιο του ’22 κυκλοφόρησε το πρώτο του προσωπικό album (αρχικά σε φυσική υπόσταση μαζί με το περιοδικό Metal Hammer), παρουσιάζοντας μια ακόμα πτυχή της αδάμαστης προσωπικότητάς του!
Ήρθε λοιπόν η στιγμή το υλικό αυτό, μαζί με άλλα τραγούδια από την καριέρα του (Rotting Christ, Thou Art Lord) να παρουσιαστούν ενώπιον του Αθηναϊκού κοινού το οποίο ποτέ δεν έκρυψε την δικαιολογημένη λατρεία του στο πρόσωπο του καλλιτέχνη με το παγκόσμιο εκτόπισμα.
Η συγκεκριμένη βραδιά θα έχει χαρακτήρα γιορτής και στη σκηνή θα ανέβουν μαζί του πολλοί παλιοί και νέοι φίλοι και συνεργάτες! Αυτή θα είναι μια σπάνια συναυλία που θα γράψει ιστορία!
Προλάβετε τα εισιτήρια πριν εξαντληθούν!
Σάββατο 23 Δεκεμβρίου
Fuzz Club, Πατριάρχου Ιωακείμ 1, Ταύρος, 17778
Πληροφορίες: 210-4820033, 6947491755
Προπώληση 12€ – Ταμείο 15€
Ηλεκτρονική Προπώληση εδώ:
https://www.more.com/music/sakis-tolis-metal-hammer-celebration/
Φυσικά Σημεία: Καταστήματα Νova, Public, Ευριπίδης και Viva Spot Τεχνόπολης

Solmeister & Marseaux "Να Τα Πούμε" 2023
2023-12-29 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Solmeister & Marseaux παρουσιάζουν ζωντανά τις δισκογραφικές τους κυκλοφορίες, σε άλλο ένα επετειακό “Να Τα Πούμε”, στο Fuzz Club την Παρασκευή 29 Δεκεμβρίου, με διπλή παρουσίαση δίσκου!
Το “1S D3AD” του Solmeister και το “Witch” της Marseaux!
Εισιτήρια more.com

Trashformers – Η Προφητεία / NYE edition
2023-12-31 23:30 - 2024-01-01 19:00 | Fuzz Club, PIREOS 209 KAI PATRIARXOU IOAKIM 1, Athens, Greece
Trashformers – Η Προφητεία / NYE edition
NYE Sun. 31/12/23 FUZZ Live Music Club
Πατριάρχου Ιωακείμ 1, Ταύρος 17778
ΚΡΑΤΗΣΕΙΣ 30 210 3450817
doors open at 00:26 (μετά την αλλαγή) ticket presale 8 / on spot 10
To XMAS edition θα γίνει τη Δευτέρα 25/12/23 στο νέο χώρο του FLOYD Live Music Venue!
> Πειραιώς 117, Γκάζι 11854, Aθήνα
ΚΡΑΤΗΣΕΙΣ 30 210 3450817
doors open at 22:36 early-bird tickets 8

«Πριν από χιλιάδες χρόνια η ανθρωπότητα είχε βρει το νόημα της ζωής, την πηγή της νεότητας, το μυστικό του σύμπαντος… δεν ήταν άλλο από το συναίσθημα που έχεις όταν βιώνεις τη στιγμή… απελευθερωμένα, γνήσια, ζωντανά… Ήταν η μυστική ΑΡΧΕΓΟΝΗ ΔΙΑΣΚΕΔΑΣΗ!
Αυτό όμως παραήταν τέλειο για κρατήσει για πάντα. Με τα χρόνια, το πανέμορφο συναίσθημα ξεχάστηκε. Τα συστατικά που ήταν αναγκαία για τη δημιουργία και την έκφραση διασκορπίστηκαν σε όλες τις γωνιές της γης. Ολόκληρος ο κόσμος καταδικάστηκε σε μια μακροχρόνια γκρίζα βαρετή εποχή.
Όμως ξαφνικά, μετά από τόσα χρόνια, στη μέση του πουθενά, κάτω από σορούς άμμου, ανακαλύφθηκε μια αρχαία προφητεία που λέει ότι θα έρθει η μαγική στιγμή που θα ξαναζωντανέψουμε αυτό που έχουμε χάσει! »
*********
Στις 31 Δεκεμβρίου 2023 Παραμονή Πρωτοχρονιάς (βασικά λίγο μετά την αλλαγή), θα γιορτάσουμε μια καινούρια χρονιά γεμάτη διασκέδαση αυτή τη φορά στο καυτό dancefloor του Fuzz!
Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!
> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα <3)
> After party (για όσους αντέχουν!)
Χριστούγεννα = Trashformers
info/reservations 2103450817 και για τα δύο events
online ticketing at more.com by viva

Χατ Τρικ
2024-01-20 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι Χατ Τρικ επιστρέφουν στην Αθήνα!
Το καταραμένο τρίο συνεχίζοντας την αυτοκαταστροφική του πορεία θα εμφανιστεί το Σάββατο 20 Ιανουαρίου στο Fuzz. Η τελευταία rock n roll συμμορία, που χρόνια χαράζει μοναχική πορεία, επιστρέφει από την κόλαση γεμάτη διάθεση για νέες περιπέτειες και αλητεία. Όποιος έχει βρεθεί έστω και σε μια συναυλία τους , ήδη γνωρίζει πως εδώ μιλάμε για την απόλυτη live μπάντα. Οι Χατ Τρικ επί σκηνής δημιουργούν μια εκρηκτική ατμόσφαιρα που όμοια της δεν έχεις ξανασυναντήσει. Κοντεύοντας 20 χρόνια το punk rock τρίο από την Θεσσαλονίκη είναι καλύτερο από ποτέ, γεμάτο ένταξη, συναίσθημα και ατέλειωτο θράσος.
DOORS OPEN: 20.00
ΠΡΟΦΙΛ: 21.00 – 21.30
ΧΑΤ ΤΡΙΚ: 22.00 – 23:30

Προπώληση : 12 ευρώ . Ταμείο : 15 ευρω.
Ticket link: https://www.more.com/music/xat-trik/
FB Event: https://www.facebook.com/events/862910742006292

The Soft Moon
2024-02-09 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Aνακοίνωση Made of Stone Productions:

Δεν έχουμε λόγια να εκφράσουμε τη θλίψη και οδύνη μας για τα σημερινά τραγικά νέα του αιφνίδιου θανάτου του Luis Vasquez (aka the Soft Moon).
Είμαστε απερίγραπτα συντετριμμένοι για τον πρόωρο χαμό του χαρισματικού καλλιτέχνη, τον οποίο ετοιμαζόμασταν να φιλοξενήσουμε στην Αθήνα σε λίγες μέρες…
***
Σύντομα θα ακολουθήσει ενημέρωση για την ακύρωση εισιτηρίων και τη διαδικασία επιστροφής χρημάτων

R.I.P. Luis!

Therion
2024-02-10 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
X LA LA LA presents
THERION
“Leviathan Tour”
Σάββατο 10 Φεβρουαρίου 2024
Fuzz Live Music Club | Αθήνα
Οι ΤΗΕRION «ξαναχτυπούν» πιο δυναμικά από πότε με μία εμφάνιση στην Αθήνα που κανένας φαν της metal σκηνής δεν πρέπει να χάσει!
Εκεί που το metal αποκτά συμφωνική χροιά!
Οι Σουηδoί θρύλοι του συμφωνικού metal, THERION επιστρέφουν προσφέροντας μας ένα ακόμη αριστούργημα, το Leviathan III. Το συγκρότημα διευρύνει την κληρονομιά του ολοκληρώνοντας την τριλογία, LEVIATHAN. Με περισσότερα από 35 χρόνια πορείας, το συγκρότημα, που πλαισιώνει τον μουσικό «εγκέφαλο» και δημιουργό Christofer Johnsson, ήταν ένα από τα πρώτα σχήματα που πίσω στα ‘90s συνδύασε το metal με τον κόσμο της συμφωνικής μουσικής εμπλουτίζοντας τον ήχο τους με ορχηστρικά στοιχεία. Δικαίως ο Christofer Johnsson θεωρείται ένας από τους ιδρυτές του συμφωνικού metal σήμερα, που με τις καινοτομίες και τη συνδρομή του, το καθόρισε.
Οι ΤΗΕRION ήταν πάντα το συγκρότημα που προκαλούσε τον εαυτό του να εξερευνήσει απάτητα μονοπάτια, ενώ παρέμενε πιστό στον πυρήνα του, στις πρωταρχικές και θεμελιώδεις, μουσικές του αξίες. Η ιστορία των ΤΗΕRION ξεκινά το 1987, όταν ο Christofer Johnsson έδωσε πνοή στο γκρουπ το οποίο αρχικά είχε ξεκινήσει ως μια death metal μπάντα με το όνομα Blitzkrieg. Επηρεασμένος από το άλμπουμ των Celtic Frost, To Mega Therion, ονόμασε το συγκρότημα «Therion», που είναι περιττό να πούμε πως προέρχεται από την ελληνική λέξη «θηρίον». Η στροφή 180 μοιρών του συγκροτήματος συντελέστηκε το 1996 όταν με το άλμπουμ τους, Theli, ο Johnsson άφησε πίσω τα «σκληρά» φωνητικά και υιοθέτησε στη μουσική του συμφωνικά μέρη αλλά και soprano τραγουδίστριες, καταφέρνοντας να «παντρέψει» μουσικά τη metal ατμόσφαιρα με τα οπερετικά φωνητικά, δημιουργώντας ένα μοναδικό, θεατρικό αποτέλεσμα. Πλέον, ο ορισμός του συμφωνικού metal είχε δοθεί!
Από εκεί και πέρα, η φήμη των THERION καθώς και του ίδιου του Christofer Johnsson, εκτοξεύτηκαν, τόσο με το Vovin, (το άλμπουμ των THERION με τις περισσότερες πωλήσεις) όσο και με τις επόμενες κυκλοφορίες, το Deggial και τις «υπερπαραγωγές», Lemuria και Sirius B. Ακολούθησαν τα Gothic Kabbalah, Sitra Ahra, Les Fleurs du Mal – το πολύ τολμηρό εγχείρημα για να γιορτάσουν τα 25 χρόνια τους, ένα άλμπουμ με metal διασκευές γαλλικών pop τραγουδιών του ’60 και του ’70 -, την metal όπερα, Beloved Antichrist και τις πιο πρόσφατες κυκλοφορίες, Leviathan Ι, Leviathan II και το επερχόμενο Leviathan III – έργα της εμπνευσμένης από τη μυθολογία – τριλογίας.
Το συγκρότημα συνεχίζει το πολύπλευρο και συνδυαστικό μουσικό ταξίδι του, καλώντας τους fans να συμμετέχουν σε αυτό απολαμβάνοντας από κοντά τον αρμονικό συνδυασμό της metal μουσικής με τα χορωδιακά και ορχηστρικά στοιχεία που συνοδεύονται από επιδέξιες και πιασάρικες μελωδίες και την επική παρουσία των THERION επί σκηνής.
Είναι σίγουρο ότι οι fans των THERION ανυπομονούν να παρακολουθήσουν την συναρπαστική live εμφάνιση του αγαπημένου τους συγκροτήματος στην Αθήνα στις 10 Φεβρουαρίου 2024.
Απολαύστε το πρώτο single που κυκλοφόρησε από το LEVIATHAN III, Twilight Of The Gods

THERION online:
WEBSITE
FACEBOOK
INSTAGRAM
TWITTER
Η φωτογραφία των Therion είναι της Mina Karadzic
————————————————————————————————–
Οι The Silent Wedding ως οpening act «ανοίγουν» με τον πιο ιδανικό τρόπο την επικείμενη συναυλία των Therion στις 10 Φεβρουαρίου στην Αθήνα (Fuzz Live Music Club).
Το συγκρότημα που συνδυάζει μοναδικά το λυρικό Heavy Metal με το Progressive και τις μελωδίες που μένουν στο μυαλό, έρχεται να
πιστοποιήσει πως η σκηνή είναι ο φυσικός του χώρος.
Ένα σχήμα που έχει παίξει σε πολλές σκηνές της Ευρώπης, με ένταση, με συνέπεια, με επιτυχία. Μόνιμα αποτελούν μία από τις πιο αγαπημένες μπάντες του ελληνικού κοινού και ένα από τα πιο σταθερά συγκροτήματα σε απόδοση, σε έμπνευση και δημιουργικότητα.
Πληροφορίες Εισιτηρίων
Τιμές Εισιτηρίων
Προπώληση: 27,5 ευρώ
H προπώληση των εισιτηρίων θα ξεκινήσει την Τετάρτη 15 Νοεμβρίου 2023
Σημεία Προπώλησης
Ηλεκτρονικά: https://www.more.com/
Τηλεφωνικά: 11876
Σε όλα τα More.com Spots
Φυσικά Σημεία προπώλησης στην Αθήνα:
Music Corner | Πανεπιστημίου 56, Αθήνα | Τηλ.: 210 3304000
Monsterville | Αγίας Ειρήνης 13 | Τηλ.: 210 3648180
Metal Era | Εμμανουήλ Μπενάκη 22 | Τηλ.: 210 3304133
No Remorse | Ακαδημίας 81 | Τηλ.: 210 3830981

THE LOVE 80’s 90’s PARTY by ΔΕΗ [SOLD OUT]
2024-02-14 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Έρχεται και φέτος το μεγαλύτερο 80’s-90’s Love Party της χρονιάς!
Πολλά συναισθήματα!
Πολλές αναμνήσεις!
Πολλά ραντεβού!
Πολλοί χωρισμοί!
Πολύς χορός!
Όλα αυτά και άλλα τόσα, ο Love 97,5 σας κάνει να τα ζήσετε και φέτος ανήμερα του Αγίου Βαλεντίνου στο Fuzz Club, παρέα με τους αγαπημένους μας καλλιτέχνες στο «The Love 80s-90s Party 2 by ΔΕΗ», στο μεγαλύτερο νοσταλγικό πάρτι της χρονιάς.
Ετοιμαστείτε για live acts από την Στέλλα Γεωργιάδου, τα «Κακά Κορίτσια», τη Μαντώ, την Πωλίνα, τον Βαλάντη, τον Δημήτρη Κόκοτα, τον Κώστα Μπίγαλη και τον Γιάννη Σαββιδάκη που θα μας ταξιδέψουν μουσικά στην πολύχρωμη εποχή των δεκαετιών ‘80 και ‘90. Τραγούδια που ξέρουμε απ’ έξω όποια ηλικία και να έχουμε, τραγούδια που δεν λείπουν από καμία χορευτική ή και τρυφερή βραδιά.
Φυσικά, αυτό το ταξίδι στον χρόνο θα γίνει για ακόμα μια φορά με την υπέροχη ομάδα των «Trashformers» που καταφέρνει μοναδικά να μας κάνει να μπούμε στον κόσμο των ονείρων και των πιο γλυκών συναισθημάτων, όπου όλα μπορούν να συμβούν!
Πληροφορίες:
Ημερομηνία: Τετάρτη 14 Φεβρουαρίου 2024
Τιμή προπώλησης: 15€
Τιμή στο ταμείο: 17€
Ώρα έναρξης event: 21.00
Ώρα λήξης event: 02.00

Trashformers
2024-02-17 23:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
«Πριν από χιλιάδες χρόνια η ανθρωπότητα είχε βρει το νόημα της ζωής, την πηγή της νεότητας, το μυστικό του σύμπαντος… δεν ήταν άλλο από το συναίσθημα που έχεις όταν βιώνεις τη στιγμή… απελευθερωμένα, γνήσια, ζωντανά… Ήταν η μυστική ΑΡΧΕΓΟΝΗ ΔΙΑΣΚΕΔΑΣΗ!

Αυτό όμως παραήταν τέλειο για κρατήσει για πάντα. Με τα χρόνια, το πανέμορφο συναίσθημα ξεχάστηκε. Τα συστατικά που ήταν αναγκαία για τη δημιουργία και την έκφραση διασκορπίστηκαν σε όλες τις γωνιές της γης. Ολόκληρος ο κόσμος καταδικάστηκε σε μια μακροχρόνια γκρίζα βαρετή εποχή.
Όμως ξαφνικά, μετά από τόσα χρόνια, στη μέση του πουθενά, κάτω από σορούς άμμου, ανακαλύφθηκε μια αρχαία προφητεία που λέει ότι θα έρθει η μαγική στιγμή που θα ξαναζωντανέψουμε αυτό που έχουμε χάσει!»

*********
Οι σαρωτικοί Trashformers συνεχίζουν τη σεζόν δυναμικά με νέες ημερομηνίες! Θα εκπληρώσουν την προφητεία και στο καυτό dancefloor του Fuzz, στις 17 Φεβρουαρίου 2024, θα επέλθει αρχέγονη ολοκληρωτική απελευθερωτική ακομπλεξαριστη διασκέδαση!
Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!
> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα )
> After party (για όσους αντέχουν!)

******************************
Trashformers – Η Προφητεία
Sat. 17/2/24
Fuzz Live Music Club
Πειραιώς 209 & Πατρ. Ιωακείμ 1, Ταύρος
doors open at 22:36
ticket presale 8 / on spot 10
info/reservations 2103450817
online ticketing at more.com by viva

Buzz Capitano - Sold Out
2024-02-23 20:00 - 23:30
Στο πέρας της περιοδείας για τη ζωντανή παρουσίαση του νέου album “Street Business”, ο Buzz Capitano επιστρέφει στην Αθήνα, την Παρασκευή 23 Φεβρουαρίου, για μία ακόμη μεγάλη συναυλία, αυτή την φορά στον χώρο του Fuzz Live Music Cub.

🙌 Όπως πάντα, μείνετε συντονισμένοι για ακόμη περισσότερες εκπλήξεις on stage!

👉 Από την Δευτέρα 22 Ιανουαρίου, εισιτήρια διαθέσιμα και στα γνωστά φυσικά σημεία:
🔸 Monsterville (Αγ. Ειρήνης 13, Μοναστηράκι)
🔸 The Finest Cuts (Μιλτιάδου 13-15, Περιστέρι)
🔸 Potato King (Αγ. Φιλίππου 7, Αθήνα)
🔸 HotBox (Πραξιτέλους 159, Πειραιάς)

ΤΑΦ ΛΑΘΟΣ
2024-02-24 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
ΤΑΦ ΛΑΘΟΣ LIVE
Birthday Bash with Bashment Family

Τον Μάιο του 2023, ο ΤΑΦ ΛΑΘΟΣ παρουσίασε ζωντανά τον τελευταίο του δίσκο “ΑΚΑΡΕΑ”, σε ένα μαγικό βράδυ στο Fuzz.
Τώρα επιστρέφει για να γιορτάσει με όλους εμάς τα γενέθλιά του, με ένα Setlist που θα περιλαμβάνει όλα τα Highlights της σχεδόν 20ετούς μουσικής του πορείας.
Μαζί του στα Decks o Dj Micro, ενώ θα μοιραστεί τη σκηνή και τα μικρόφωνα του Fuzz με μέλη της Bashment οικογένειάς του.
Περιορισμένη Προπώληση : 10ε
Υπόλοιπη Προπώληση & Ταμείο : 12ε

Σάββατο 24. 02. 24 || Πόρτες : 20.30
Fuzz Live Music Club
Πατριάρχου Ιωακείμ 1, Ταύρος

30 Χρόνια SADAHZINIA
2024-03-01 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Επετειακό Live “Ανθο-λόγια”

Η SADAHZINIA, η πρώτη γυναίκα που ραπάρει στην Ελλάδα από το 1994, κλείνει επί σκηνής 30 ΧΡΟΝΙΑ και παρουσιάζει ένα επετειακό Live, με τον ειδικό τίτλο «Ανθο-λόγια».
Ένα μοναδικό από κάθε άποψη Live, με Special Guests σπουδαίους MCs, Hip Hop παραγωγούς και Beatmakers, DJs, B-Girls, και καλλιτέχνες όλων των τεχνών. Μια γιορτή ψυχικής ανάστασης και επανάστασης με λουλούδια και αγκάθια σκορπισμένα απ’ την «ζίνια» της εγχώριας Rap σκηνής για μια συμβολική άνοιξη την πρώτη μέρα της ίδιας της άνοιξης.
Την 1η του Μάρτη, η πρώτη Κυρία του ελληνικού Hip Ηop γυρίζει τολμηρά σελίδα στην μακροχρόνια πορεία της, συνεχίζοντας να υπηρετεί πιστά τo ποιοτικό εγχώριο είδος κρατώντας το μικρόφωνο για 30 χρόνια ρυθμικά στη καρδιά της. Ραπάρει και τραγουδά το χτες, το αύριο και το σήμερα με όσους αγαπά και ξεχωρίζει, με όσους αγαπούν και ξεχωρίζουν. Θυμάται, ονειρεύεται, θυμώνει, δακρύζει, γελά και συνεχίζει σταθερά πάνω στο δρόμο της ψυχής της να τα λέει καλά!
Η SADAHZINIA, γιορτάζει δίχως συμπλέγματα το hip hop, το boom bap, τα new beats, τον έντεχνο και τον ethnic ήχο, τις μελωδίες και τα samples, τα πάντα του κόσμου και το τίποτα! Παντρεύει το παραμύθι με την αλήθεια και μας καλεί να είμαστε όλοι εκεί την 1η του Μάρτη για να καλωσορίσουμε με φωνές δυνατές αυτήν την άνοιξη, την έξω και την μέσα μας!

Διάθεση Εισιτηρίων :
– Ηλεκτρoνικά μέσω της πλατφόρμας more.com
– Σύντομα πληροφορίες και για Hard Copy χάρτινα εισιτήρια σε επιλεγμένα φυσικά σημεία

Τιμές Εισιτηρίων :
– 10 ευρώ (περιορισμένος αριθμός Early Birds)
– 12 ευρώ υπόλοιπη προπώληση και ταμείο

Επικοινωνία – media requests : sadahziniaofficial@gmail.com

Instagram Profile : https://www.instagram.com/sadahziniaofficial/
Facebook Page : https://www.facebook.com/sadahziniaofficial

Παρασκευή 1η Μαρτίου 2024
Fuzz Live Music Club
Πατριάρχου Ιωακείμ 1, Ταύρος

Uli Jon Roth
2024-03-02 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Ένας απ’τους μεγαλύτερους κιθαρίστες της ιστορίας, ο θρυλικός Uli Jon Roth γιορτάζει 50 χρόνια on stage και έρχεται με τη μπάντα του στην Ελλάδα για δύο συναυλίες σε Αθήνα και Θεσσαλονίκη.

Έχει λάβει παγκόσμια αναγνώριση, ως μέλος των SCORPIONS τη δεκαετία του 1970, με τους οποίους κυκλοφόρησε τους δίσκους “Fly to the Rainbow”, “In Trance”, “Virgin Killer”, “Taken by Force” και “Tokyo Tapes”, ενώ είναι αυτός που δημιούργησε το νεοκλασσικό metal είδος και εφηύρε την sky guitar.

Σε αυτό το λάιβ έρχεται για ένα κατά κόρον SCORPIONS set και με πενταμελές σχήμα για μια εμφάνιση που θα μας μείνει αξέχαστη!

Η προπώληση έχει ξεκινήσει μέσω του more.com

Presale link: https://www.more.com/music/uli-jon-roth-full-band/

Πληροφορίες: tickets@thetemple.gr

Cradle of Filth
2024-03-03 18:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η Made of Stone Productions περήφανα παρουσιάζει
CRADLE OF FILTH – WEDNESDAY 13 – SICK N BEAUTIFUL

Κυριακή 3 Μαρτίου 2024 || Fuzz Live Music Club , Αθήνα
Δεν είναι συνηθισμένο για συγκροτήματα να περνούν μια δεύτερη (ή και τρίτη) νιότη, αλλά όσοι δεν έπαψαν ποτέ να παρακολουθούν τη σκοτεινή πορεία των Cradle of Filth χαίρονται να βλέπουν την κορυφαία goth black metal μπάντα όλων των εποχών να περνάει μια από τις πιο δημιουργικές περιόδους της από το 2020 και μετά.
Το ιστορικό σχήμα του Dani Filth που χαράζει μια ολόδικη του πορεία έχοντας ως αφετηρία το Suffolk της Μεγάλης Βρετανίας το 1991, που δημιούργησε σχολή στο ακραίο metal και στάθηκε όρθιο από αλλαγές μελών, εφήμερων trends και αδιάκοπης αμφισβήτησης, άφησε περήφανη παρακαταθήκη 13 albums – με το 14ο να ετοιμάζεται αυτό τον καιρό – και συνεχίζει να σαρώνει τα stages όλου του κόσμου.
Στην επερχόμενη ευρωπαϊκή περιοδεία τους, οι COF δε θα παραλείψουν να κάνουν 2 στάσεις και στη χώρα μας, τηρώντας το ραντεβού τους με τους Έλληνες fans.
Σε μια από τις ιδιαιτέρως φορτισμένες συγκινησιακά ανακοινώσεις μας, υποδεχόμαστε τους Cradle of Filth σε Θεσσαλονίκη και Αθήνα στις 2 & 3 Μαρτίου 2024, σε Principal Club Theater & Fuzz Club αντίστοιχα για τις πιο σκοτεινές νύχτες της ερχόμενης άνοιξης.
Μαζί τους, ο Joseph Michael Poole ως η εκκεντρική περσόνα Wednesday 13 με ένα set αποκλειστικά αποτελούμενο από κομμάτια των θρυλικών Murderdolls και οι Sick N Beautiful σε ένα εκρηκτικό πακέτο στυλιζαρισμένου extreme metal.
ώρα προσέλευσης 19:00 | ώρα έναρξης 19:15
ΤΙΜΕΣ ΕΙΣΙΤΗΡΙΩΝ :
— περιορισμένη προπώληση : 27€
— προπώληση : 30€
— ταμείο : 35€
ΣΗΜΕΙΑ ΠΡΟΠΩΛΗΣΗΣ :
— more.gr (πανελλαδικά)
— Καταστήματα Nova (πανελλαδικά)
— Καταστήματα Public (πανελλαδικά)
— Μetal Era (Αθήνα)
— The Nephilim Store (Θεσσαλονίκη)

*

ΣΤΙΧΟΙΜΑ (sold-out)
2024-03-09 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Οι ΣΤΙΧΟΙΜΑ ανεβαίνουν φουριόζοι και πάλι στη σκηνή του Fuzz και προσκαλούν τους fans σε ένα χιπ χοπ λάιβ που θα θυμόμαστε καιρό, όπως συμβαίνει με όλες τις αθηναϊκές εμφανίσεις του συγκροτήματος τα τελευταία χρόνια.
Πάντοτε πιστοί στον κοινωνικοπολιτικό τους στίχο, από την ίδρυσή τους στα τέλη της δεκαετίας του 1990 έως και σήμερα ο Xplicit και η Μαρίνα παραμένουν ακόμα επίκαιροι αφού συνεχίζουν να διαμορφώνουν ένα μάχιμο ραπ καταγγέλλοντας τα κακώς κείμενα αυτού του τόπου.
Το Σάββατο 9 Μαρτίου στο Fuzz Live Music Club οι ΣΤΙΧΟΙΜΑ θα ανταμώσουν για άλλη μια φορά με το κοινό τους σε μια βραδιά που θα συμπεριλαμβάνει αγαπημένα τραγούδια από όλη τη δισκογραφία τους και ένα ψυχωμένο show που θα αποδείξει γιατί συγκαταλέγονται στην εμπροσθοφυλακή του ελληνικού χιπ χοπ όλα αυτά τα χρόνια.
Η προπώληση των εισιτηρίων ξεκίνησε!
Προμηθευτείτε τα εισιτηρία σας
https://www.more.com/music/stixoima-1/

ΣΤΙΧΟΙΜΑ
2024-03-15 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Η συναυλία των ΣΤΙΧΟΙΜΑ στις 9 Μαρτίου στο Fuzz Live Music Club είναι sold out και λόγω τεράστιας ζήτησης θα προστεθεί ακόμη μια συναυλία στον ίδιο χώρο την Παρασκευή 15 Μαρτίου ώστε να μην χάσει κανείς την ευκαιρία να δει το αγαπημένο του συγκρότημα live!
Οι ΣΤΙΧΟΙΜΑ ανεβαίνουν φουριόζοι και πάλι στη σκηνή του Fuzz και προσκαλούν τους fans σε ένα χιπ χοπ λάιβ που θα θυμόμαστε καιρό, όπως συμβαίνει με όλες τις αθηναϊκές εμφανίσεις του συγκροτήματος τα τελευταία χρόνια.
Πάντοτε πιστοί στον κοινωνικοπολιτικό τους στίχο, από την ίδρυσή τους στα τέλη της δεκαετίας του 1990 έως και σήμερα ο Xplicit και η Μαρίνα παραμένουν ακόμα επίκαιροι αφού συνεχίζουν να διαμορφώνουν ένα μάχιμο ραπ καταγγέλλοντας τα κακώς κείμενα αυτού του τόπου.
Την Παρασκευή 15 Μαρτίου στο Fuzz Live Music Club οι ΣΤΙΧΟΙΜΑ θα ανταμώσουν για άλλη μια φορά με το κοινό τους σε μια βραδιά που θα συμπεριλαμβάνει αγαπημένα τραγούδια από όλη τη δισκογραφία τους και ένα ψυχωμένο show που θα αποδείξει γιατί συγκαταλέγονται στην εμπροσθοφυλακή του ελληνικού χιπ χοπ όλα αυτά τα χρόνια.
Η προπώληση των εισιτηρίων ξεκίνησε!
Προμηθευτείτε τα εισιτηρία σας στο παρακάτω link: https://bit.ly/Stixoima090323
Σύντομα θα υπάρξει ενημέρωση σχετικά με την διάθεση hard copy εισιτηρίων από επιλεγμένα καταστήματα.
Για περισσότερες πληροφορίες:
press@highpriority.gr

Trashformers "Nτύσου στίχος" - Carnival 2024
2024-03-16 23:30
Καλά… ναι… πέρα από την Προφητεία που θα εκπληρώσουμε, ας μην ξεχνάμε ότι έχουμε καρναβάλι!!
Και φυσικά ως γνωστό, κάθε καρναβάλι οι Trashformes κάνουν το πιο τούμπανο μασκέ party!!!
Πιο τούμπανο και από αυτά που κάνουν στο Ρίο!! (αυτό της Βραζιλίας)

>> Το θέμα το ξέρετε… το αγαπημένο μας δημιούργημα “ΝΤΥΣΟΥ ΣΤΙΧΟΣ” (all rights reserved, copyright, κτλ).

Βάλτε λοιπόν τις μουσικές να παίζουν, διαλέξτε έναν καλό πιασάρικο στίχο και… δημιουργήστε ελεύθερα!

> Φυσικά θα γίνει διαγωνισμός στολής και προφανώς θα δώσουμε super δώρο για την top στολή, που όπως πάντα το κοινό θα επιλέξει! Ο νικητής στο προηγούμενο “Ντύσου στίχος” μασκέ είχε ντυθεί “Τραβάω λοιπόν σ’ όλα μια κόκκινη γραμμή”. Έτσι το αναφέρουμε για να χαμογελάσετε και να στίψετε τα μυαλά σας!

Ας επανέλθουμε στο θέμα μας λοιπόν…
Οι σαρωτικοί Trashformers συνεχίζουν τη σεζόν δυναμικά με νέες ημερομηνίες! Θα εκπληρώσουν την προφητεία και στο καυτό dancefloor του Fuzz, στις 16 Μαρτίου 2024 (Απόκριες λέμε), θα επέλθει αρχέγονη ολοκληρωτική απελευθερωτική ακομπλεξαριστη καρναβαλική διασκέδαση!

Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!

> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα Image removed.)
> After party (για όσους αντέχουν!)
Trashformers – Η Προφητεία
Sat. 16/3/24
Fuzz Live Music Club
Πειραιώς 209 & Πατρ. Ιωακείμ 1, Ταύρος
doors open at 22:36
ticket presale 8 / on spot 10
info/reservations 2103450817

Green Lung
2024-03-23 21:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Made of stone Productions in association with Cobra Agency proudly present:

GREEN LUNG live in Athens!

Μετά από αλλεπάλληλες αναβολές λόγω Covid-19, ηρθε επιτέλους η στιγμή που θα απολάυσουμε ζωντανά την μπάντα που αποτελεί το καλύτερα κρυμμένο διαμάντι του βρετανικού σκληρού ήχου και πλέον δεν μπορεί κανείς να αγνοήσει την εκτυφλωτική του λάμψη.

Η εφημερίδα The Guardian αναφέρθηκε σε αυτούς με την φράση “Έτσι ακριβώς πρέπει να παίζεται το heavy metal”, γεγονός που εξηγεί και γιατί αυτές οι δύο εξ’ αναβολής συναυλίες, αποτελούν κάποιες από τις πλέον πολυαναμενόμενες για το κοινό των δύο μεγάλων ελληνικών πόλεων. Θα είναι άλλωστε η τρίτη φορά που οι Λονδρέζοι all-things-cult rockers Green Lung επισκέπτονται τη χώρα μας, όμως μόλις τα πρώτα τους headline shows σε Αθήνα και Θεσσαλονίκη. Προηγήθηκαν η αποστομωτική τους σύντομη εμφάνιση στο Street Mode Festival του 2019 και άλλη μια φεστιβαλική τους παρουσία στο Mammothfest 2022 στην Καβάλα.

Από το self-released, πρωτόλειο ντεμπούτο EP “Free The Witch” του 2018, οι Green Lung έδειξαν απευθείας τόσο τις βρετανοτραφείς επιρροές και καλλιτεχνικές εκφάνσεις τους, όσο και την διάθεσή τους να βαδίσουν σε μονοπάτια πότε doomy hard rock, πότε prog, πότε psych και πότε κλείνοντας το μάτι στα Hammer Horror theatrics της NWOBHM σκηνής. Ο δε στίχος τους, αφιερωμένος στο Βρετανικό φολκλόρ, όπως και σε θρύλους της ιδιαίτερης πατρίδας τους, φλερτάρει τόσο με το άγριο προγονικό της πνεύμα, όσο και με την μαγισσολογία [sic], χτίζοντας μία cult μουσική οντότητα, που δεν είναι τυχαίο ότι τα τελευταία χρόνια βρίσκεται στην εμπροσθοφυλακή των μουσικών ειδών που εκπροσωπεί.

Η έσχατη θητεία τους στο υπερεπιτυχημένο heavy metal label της Nuclear Blast, με δύο κυκλοφορίες που λατρεύτηκαν όσο λίγες του είδους από το κοινό και τον παγκόσμιο μουσικό τύπο, τους έφερε μοιραία να περιοδεύουν στο πλευρό των τεράστιων Clutch, ενώ το φρεσκότατο “This Heathen Land” full album (κυκλοφόρησε πριν λίγες μέρες στις 3 Νοεμβριου 2023) δείχνει ήδη τα δόντια του(ς), εκείνα μιας μπάντας που εξελίσσεται σε κάθε βήμα της και είναι έτοιμη με το αμέσως επόμενό της να κατακτήσει τον κόσμο!

Οι Green Lung είναι ξεκάθαρα ένα συγκρότημα που συμβαίνει τώρα και είναι κάτι παραπάνω από τιμή μας, που τους φιλοξενούμε στις 22 Μαρτίου 2024 στο Mylos Club της Θεσσαλονίκης και στις 23 Μαρτίου 2024 στο Fuzz Live Music Club της Αθήνας. I will always be one for sorrow, I know that wherever I go it will follow!

* τα μη ακυρωμένα εισιτήρια των συναυλιών που αναβλήθηκαν το 2020, ισχύουν κανονικά για τις νέες ημερομηνίες

ΣΑΒΒΑΤΟ 23 ΜΑΡΤΙΟΥ | ΑΘΗΝΑ, FUZZ CLUB
special guests ΤΒΑ
Doors open at 21.00 | έναρξη στις 21.30

ΤΙΜΕΣ ΕΙΣΙΤΗΡΙΩΝ :
— περιορισμένη προπώληση : 18€
— προπώληση : 20€
— ταμείο : 23€

ΣΗΜΕΙΑ ΠΡΟΠΩΛΗΣΗΣ :
— more.gr (πανελλαδικά)
— Καταστήματα Nova (πανελλαδικά)
— Καταστήματα Public (πανελλαδικά)
— Μetal Era (Αθήνα)

VV
2024-04-04 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
H φωνή που σφράγισε τις μουσικές αναμνήσεις μιας ολόκληρης γενιάς επιστρέφει στην Ελλάδα την Πέμπτη 4 Απριλίου 2024 στο Fuzz Club, σε ένα μοναδικό headline show.
Ο άνθρωπος που βρισκόταν πίσω από το μικρόφωνο των λατρεμένων του ελληνικού κοινού HIM ετοιμάζει τις βαλίτσες του για δύο αξέχαστες συναυλίες μπροστά από το φανατικό κοινό του που πρόσμενε καιρό αυτή τη στιγμή.
H ανδρόγυνη φιγούρα του VV έγινε το απόλυτο είδωλο των 2000s με εκατομμύρια μουσικόφιλους σε όλο τον κόσμο να υποκλίνονται στη μελαγχολική φωνή του, η οποία έντυσε κάποια από τα πιο δημοφιλή τραγούδια των τελευταίων 20 ετών όπως τα Join me in Death, Right Here in My Arms, Funeral of Hearts, Wings of the Butterfly και When Love and Death Embrace. Οι heartgaram lovers έκτοτε τον ακολουθούν πιστά σε κάθε του προσπάθεια.
Στις αρχές του 2023 ο VV κυκλοφόρησε τον πρώτο ολοκληρωμένο προσωπικό του δίσκο με τον ταιριαστό τίτλο «Νeon Noir» αποδεικνύοντας έμπρακτα ότι είναι ένας από τους σημαντικότερους metal- goth- emo καλλιτέχνες όλων των εποχών. Με όπλο την συγκλονιστική φωνή του που ωριμάζει σαν καλό κι ονομαστό κρασί, σκάρωσε radio friendly riffs κι ευκολομνημόνευτα ρεφρέν που γράφτηκαν για να γίνουν κλασικά.
Ο δίσκος χαιρετίστηκε με εξαιρετικές κριτικές από το σύνολο των κριτικών αλλά και των αμέτρητων fans του VV, ο οποίος μοιάζει αναγεννημένος μέσα από την κυκλοφορία αυτού του δίσκου. Για αυτόν τον λόγο η ανυπομονησία μας μεγαλώνει μέχρι να τον ξανασυναντήσουμε την Πέμπτη 4 Απριλίου 2024 στο Fuzz (Αθήνα) και την Παρασκευή 5 Απριλίου 2024 στο Principal Club Theater (Θεσσαλονίκη).
«Η ιδέα πίσω από το VV και το Neon Noir ήταν να ολοκληρώσει συμβολικά αυτό που ξεκίνησαν οι HIM. Δεν είχα καμία προσδοκία όταν κυκλοφόρησα μουσική σαν VV, οπότε εξεπλάγην πραγματικά που οι fans εξακολουθούν να γουστάρουν και να μας στηρίζουν, ενώ και η περιοδεία έως τώρα είναι πολύ λιγότερο επίμονη από όσο ήλπιζα.» Τάδε έφη VV όσο μετράμε αντίστροφα για τα δύο shows του στην Ελλάδα.
Welcome to the era of VV!
Special guests και στις δύο συναυλίες θα είναι οι Zetra!
ΠΛΗΡΟΦΟΡΙΕΣ ΕΙΣΙΤΗΡΙΩΝ:
Η προπώληση ξεκινά την Παρασκευή 15 Σεπτεμβρίου στις 12:00 και θα πραγματοποιείται ηλεκτρονικά μέσω της ticketmaster.gr
Early bird: 38€
(Δεν περιλαμβάνει το επιπλέον 10% κόστος έκδοσης)
MORE INFO COMING SOON..

Bad Movies
2024-04-06 20:30 - 23:30
20 λέξεις για κάθε χρόνο.
Για κάθε στιγμή που γελάσαμε, χορέψαμε, ιδρώσαμε, ουρλιάξαμε – όλοι μαζί – κάπου ψηλά, χαμηλά, με ζέστη, με κρύο, τη νύχτα, το ξημέρωμα, στο ηλιοβασίλεμα – σε κάποιο πατάρι,σε κάποιο υπόγειο..σε κάποιο δωμάτιο, στο δρόμο στο σπίτι στη δουλειά – με αυτούς που φύγαν, με αυτούς που μείναν, με αυτούς που θα ρθουν. Είμασταν μαζί – όλοι μαζί – και έχουμε ακόμα…
20 χρόνια Bad Movies
Σας ευχαριστούμε.
Οι Bad Movies σας προσκαλούν στο πάρτι της ζωής τους, για τα 20 χρόνια τους.
Εισιτήρια https://www.more.com/music/bad-movies-20th-anniversary-live/
Early bird : 10€
Προπώληση : 12€
Ταμείο : 15€

Ozric Tentacles ft. Naxatras
2024-04-19 20:00
Made Of Stone Productions περήφανα παρουσιάζει
OZRIC TENTACLES [UK]
+
NAXATRAS [GR]
+
SPECIAL GUESTS : SILAS & SASKI [UK]

Παρασκευή 19 Απριλίου 2024 | Fuzz Live Music Club, Αθήνα

Οι πόρτες ανοίγουν στις 20:00 | Ώρα έναρξης στις 20:30

ΤΙΜΕΣ ΕΙΣΙΤΗΡΙΩΝ:
— Περιορισμένη προπώληση : 18€
— Προπώληση : 20€
— Ταμείο : 23€
ΣΗΜΕΙΑ ΠΡΟΠΩΛΗΣΗΣ:
— more.gr (πανελλαδικά)
— Καταστήματα Public (πανελλαδικά)
— Καταστήματα Nova (πανελλαδικά)
— Metal Era (Αθήνα)
*****
Παρακάμπτοντας το συμβατικό χωροχρόνο και πολλαπλά κβαντικά αδιέξοδα, η Made Of Stone Productions παρουσιάζει τους Ozric Tentacles και τους Naxatras σε δυο co-headline εμφανίσεις σε Αθήνα και Θεσσαλονίκη.

Την Παρασκευή 19 Απριλίου στο Fuzz Club και το Σάββατο 20 Απριλίου στο Club του Μύλου, θα γραφτούν διατριβές διαπλανητικού rock n roll, από τη vintage και τη νέα γενιά του ψυχεδελικού ήχου.

Οποιοσδήποτε κληθεί να αφηγηθεί την ιστορία του ψυχεδελικού rock ήχου, αναπόφευκτα θα περάσει αρκετό χρόνο στο Ozric Tentacles κεφάλαιο.

Από τα μέσα των 80’s και με συνέπεια ασυνήθιστη για σχήμα του ήχου τους, είναι παρόντες, εξερευνώντας τις διαστημικές πτυχές του κλασικού rock n roll μέσω εξαίρετων δίσκων, χωρίς όμως να απαρνούνται το φυσικό τους χώρο, τα εκάστοτε stages σε όλο τον κόσμο, όπου η μουσική τους αποκτά την πραγματική της διάσταση.

Στη συγκυρία των επερχόμενων εμφανίσεων τους επί ελληνικού εδάφους, δεν υπάρχει ιδανικότερο συνταίριασμα από το χαοτικά trippy rock των Naxatras.

Οι κατ’ εξοχήν ηγέτες του εγχώριου space psych και μια από τις μπάντες που έχουν κυριαρχήσει στον ευρωπαϊκό χώρο την τελευταία 10ετία, θα πλαισιώσουν τους Ozric στις 2 εμφανίσεις τους, μοιράζοντας το stage time και την ψυχεδελική τους αύρα σε όσους τυχερούς φροντίσουν να είναι εκεί.

Την εισαγωγή σε αυτές τις μυσταγωγικές εμπειρίες θα αναλάβουν οι Silas & Saski, το project των Silas Neptune και Saskia Maxwell με το ambient folk τους, που θα ανοίξει τις κατάλληλα dimensional portals προς δυο αξέχαστες βραδιές αποθεωτικής ψυχεδέλειας.

Trashformers
2024-04-20 22:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
«Πριν από χιλιάδες χρόνια η ανθρωπότητα είχε βρει το νόημα της ζωής, την πηγή της νεότητας, το μυστικό του σύμπαντος… δεν ήταν άλλο από το συναίσθημα που έχεις όταν βιώνεις τη στιγμή… απελευθερωμένα, γνήσια, ζωντανά… Ήταν η μυστική ΑΡΧΕΓΟΝΗ ΔΙΑΣΚΕΔΑΣΗ!
Αυτό όμως παραήταν τέλειο για κρατήσει για πάντα. Με τα χρόνια, το πανέμορφο συναίσθημα ξεχάστηκε. Τα συστατικά που ήταν αναγκαία για τη δημιουργία και την έκφραση διασκορπίστηκαν σε όλες τις γωνιές της γης. Ολόκληρος ο κόσμος καταδικάστηκε σε μια μακροχρόνια γκρίζα βαρετή εποχή.
Όμως ξαφνικά, μετά από τόσα χρόνια, στη μέση του πουθενά, κάτω από σορούς άμμου, ανακαλύφθηκε μια αρχαία προφητεία που λέει ότι θα έρθει η μαγική στιγμή που θα ξαναζωντανέψουμε αυτό που έχουμε χάσει! »
*********
Οι σαρωτικοί Trashformers συνεχίζουν τη σεζόν δυναμικά με νέες ημερομηνίες! Θα εκπληρώσουν την προφητεία και στο καυτό dancefloor του Fuzz, στις 20 Απριλίου 2024, θα επέλθει αρχέγονη ολοκληρωτική απελευθερωτική ακομπλεξαριστη διασκέδαση!
Το show είναι ολόφρεσκο, αλλά τα απαραίτητα στοιχεία-συστατικά για το οπτικοακουστικό υπερθέαμα των Trashformers είναι γνωστά!
> Pre party (για να μπούμε σε mood)
> Ultra διασκεδαστικό show !
> Dj set και VJ set (για να λιώσουμε τις σόλες χορεύοντας)
> Secret guest (πάντα περνάμε καλά με τους φίλους μας)
> Δόσεις τρέλας! (παντού και πάντα <3)
> After party (για όσους αντέχουν!)
******************************
Trashformers – Η Προφητεία
Sat. 20/4/24
Fuzz Live Music Club
Πειραιώς 209 & Πατρ. Ιωακείμ 1, Ταύρος
doors open at 22:36
ticket presale 8 / on spot 10
info/reservations 2103450817
online ticketing at more.com by viva
******************************

TNT - "ΑΝΑΠΝΕΥΣΤΗΡΑΣ"/ LIVE ΠΑΡΟΥΣΙΑΣΗ ΔΙΣΚΟΥ
2024-04-26 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
TNT – “ΑΝΑΠΝΕΥΣΤΗΡΑΣ”
LIVE ΠΑΡΟΥΣΙΑΣΗ ΔΙΣΚΟΥ
Παρασκευή 26 Απριλίου 2024
Fuzz Live Music Club
Special Guests : Rationalistas / 2X2XΗ αναμονή έχει φτάσει στο τέλος της, και ο ΤΝΤ ετοιμάζεται να φέρει μια εκρηκτική εμφάνιση, σε μία μεγάλη συναυλία, για την κυκλοφορία του νέου του δίσκου “Αναπνευστήρας”. Οπλισμένος με τον τέταρτο προσωπικό του δίσκο και την εκρηκτική του ενέργεια ανεβαίνει την Παρασκευή 26 Απριλίου στη σκηνή του FUZZ, έχοντας μαζί του, τους Rationalistas και τους 2Χ2Χ.

Τα εισιτήρια κοστίζουν 10€ στην προπώληση και διατίθενται ηλεκτρονικά μέσω του more.com, καθώς και Hard Copyσε επιλεγμένα φυσικά σημεία.

Τα εισιτήρια στο ταμείο θα κοστίζουν 12€.
– Online Προπώληση : more.com

– Σημεία φυσικής προπώλησης Hard Copy Εισιτηρίων :

// Artisti Copy & Print – Αγίου Σπυρίδωνος 54, έναντι ΠΑΔΑ (ΤΕΙ), Αιγάλεω
// The Finest Cuts ATH Barbershop – Μιλτιάδου 13-15 Περιστέρι
// Hot Box – Κολοκοτρώνη 99 (2ος Όροφος), Πειραιάς
// Monsterville Athens – Αγίας Ειρήνης 13, Μοναστηράκι
// Rhythm Records – Εμμ. Μπενάκη 74, Εξάρχεια

Ραψωδός Φιλόλογος & Ζωγράφος
2024-04-27 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Ραψωδός Φιλόλογος & Ζωγράφος ζωντανά…
Ή πως το Αιγαίο βρέχει την Αλέξανδρεια.
Τελευταίο Σάββατο του Απρίλη η Αθήνα θα μυρίσει πυρίτιδα και δυόσμο, καθώς θα βλέπει τον Ίκαρο να πέφτει.
Πότε; Σάββατο 27 Απριλίου 2024.
Που; Fuzz Live Music Club
(Πατριάρχου Ιωακείμ 1, Ταύρος, τηλ.210 3450817)
Ώρα έναρξης: 21.30
Προπώληση εισιτηρίων 13 ευρώ μέσω του more.com, σε όλα τα Public, ενώ συλλεκτικά hard copies θα βρείτε στο Monsterville (Αγίας Ειρήνης 13, Αθήνα, τηλ.210 3648180).
Το hip hop είναι μία ιστορία που γράφτηκε από ανθρώπους που βρήκαν κοινά σημεία στη ζωή και την τέχνη τους. Γιατί αυτές οι δύο σημειολογικές αναφορές, πάντα θα μεταφράζονται σε μία στιχουργία με περισσότερες ομοιότητες, παρά διαφορές.
Έτσι και ο Ραψωδός Φιλόλογος με τον Ζωγράφο, δεν συναντήθηκαν τυχαία.
Ο ένας χέρι – χέρι με τους αγαπημένους του ποιητές και ο άλλος με τη σύγχρονη λαϊκή παράδοση, δημιούργησαν ένα σύμπαν κοινό, γεμάτο από χρώματα και αρώματα της καθ’ ημάς ανατολής και του Αιγαίου, φιλτραρισμένα μέσα από το αγαπημένο τους μουσικό ιδίωμα.
Στο μαραθώνιο live, της 27ης Απριλίου στο Fuzz, οι δύο αγαπημένοι MCs, θα ξεδιπλώσουν αυτό το ιδιότυπο σύμπαν, μέσα από παλιά και νέα κομμάτια.
Ο Ραψωδός Φιλόλογος από τη μία με το «Εγκεφαλικό Τετ Α Τετ ΙΙ: Ελεγεία μιας Εμμονής», λίγα βήματα πριν την κυκλοφορία του, θα παρουσιάσει μεταξύ άλλων στο κοινό της Αθήνας, ένα γενναίο δείγμα ενός από τους πιο αναμενόμενους δίσκους της ελληνικής ραπ.
Ο Ζωγράφος από την άλλη έρχεται με τo «Πυρίτιδα και Δυόσμος» στις αποσκευές του, ένα δίσκο υπόδειγμα, του πως η ραπ μουσική δεν έχει όριο στα μουσικά είδη που μπορεί να «χωνέψει» στους κόλπους της.
Το Σάββατο 27 Απριλίου, όσοι βρεθούν στο Fuzz, θα γίνουν μάρτυρες μίας εμπειρίας κατανυκτικής και λυτρωτικής.
Σας περιμένουμε.

Universe217- Allochiria
2024-05-11 20:30 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
Oι Universe217 και οι Allochiria γιορτάζουν την 10η επέτειο των “Never” και “Omonoia” αντίστοιχα, σε ένα υπερβατικό double-bill show στο Fuzz Club, όπου τα δύο άλμπουμ θα παρουσιαστούν στην ολότητά τους.
Timetable:
20:30 Doors open
21:15 Allochiria
22:45 Universe217
► Ημερομηνία: Σάββατο 11 Μαΐου
► Τιμές εισιτηρίων: 10€ (προπώληση), 12€ (ταμείο)
► Προπώληση εισιτηρίων μέσω του δικτύου More by Viva
Online:
https://www.more.com
Physical spots:
https://www.more.com/el/physical-spots/
UNIVERSE217
Με ιστορία που πλησιάζει πλέον τις δύο δεκαετίες, οι experimental doomsters Universe217 έχουν εξελιχθεί σε ένα από τα πιο σημαντικά ελληνικά συγκροτήματα στον χώρο του σκληρού ήχου, διαμορφώνοντας ένα ξεκάθαρα προσωπικό ύφος και δείχνοντας πως διαθέτουν ανήσυχο πνεύμα.
Καταγράφοντας έως τώρα 4 full-length albums στο ενεργητικό τους (Universe217, 2007 / Familiar Places, 2011 / Never, 2013 / Change, 2016), δύο EPs (II, 2009 / Ease, 2014) και μια ζωντανά ηχογραφημένη δουλειά (Live, 2017), οι Universe217 έχουν πραγματοποιήσει ανά τα χρόνια, μια σειρά σημαντικών εμφανίσεων σε Ελλάδα και εξωτερικό, είτε ως headliners είτε ως special guests, όντας ένα σχήμα που αρέσκεται στο να προκαλεί διαρκώς τον εαυτό του δημιουργικά.
ALLOCHIRIA
Τον Ιανουάριο του 2014, οι Allochiria κυκλοφόρησαν το πρώτο τους full-length album με τίτλο “Omonoia”. Τον Ιανουάριο του 2024 κυκλοφόρησε για πρώτη φορά σε βινύλιο και θα το γιορτάσουν με ένα επετειακό live για τα 10 χρόνια στις 11 Μαΐου στο Fuzz Club.
Έχοντας δημιουργηθεί το 2008 στην Αθήνα, οι Allochiria μετρούν έως τώρα τρία στούντιο άλμπουμ, τα “Omonoia” (2014), “Throes” (Art of Propaganda, 2017) και “Commotion” (Venerate Industries, 2023), καθώς και ένα ομότιτλο EP (2010), ενώ ήδη συνθέτουν τραγούδια για την τέταρτη δισκογραφική τους δουλειά.
Με ένα μακρύ κατάλογο ζωντανών εμφανίσεων και συμμετοχών σε φεστιβάλ όλα αυτά τα χρόνια, και έχοντας στο ενεργητικό τους τέσσερις ευρωπαϊκές περιοδείες, οι Allochiria έχουν καταφέρει να ενώσουν με επιτυχία ετερόκλητα μουσικά είδη όπως το hardcore, το black metal, το progressive metal, το post-metal και το doom metal, ενώ η θεματολογία τους περιστρέφεται γύρω από τους ανθρώπους ως κοινωνικά όντα και τη διαφθορά που τους καθορίζει στις σύγχρονες κοινωνίες, τις ανώφελες προσπάθειές τους, την επώδυνη ρουτίνα της καθημερινότητας και τις συνέπειες των πράξεών τους στον κόσμο γύρω τους.
Παραγωγή: Venerate Industries
Ε-mail: venerateindustries@gmail.com
Επικοινωνία: Pedrera Live Productions
Ε-mail: pedrera@i-jukebox.gr

DakhaBrakha
2024-05-14 20:00 - 23:30 | Fuzz Club, PIREOS 209 KAI PATRIARXOU IOAKIM 1, Athens, Greece
«Ένα μουσικό πάρε – δώσε χωρίς τέλος»
Η φωνή της Ουκρανίας έρχεται στην Ελλάδα
Οι Ουκρανοί Dakha Brakha έρχονται στην Αθήνα την Τρίτη 14 Μαΐου στο Fuzz Club για να γιορτάσουν τα 20 χρόνια μιας παθιασμένης καλλιτεχνικής πορείας. Οι DakhaBrakha είναι το διάσημο πολυφωνικό κουαρτέτο της world music από το Κίεβο, παγκόσμια γνωστό για τα φαντασμαγορικά και ξεχωριστά σόου του. Βρέθηκαν κοντά μας πριν δυο χρόνια τον Δεκέμβριο του 2022 και ενθουσίασαν το ελληνικό κοινό με την γεμάτη ενέργεια και πλούτο μουσική τους. Επιστρέφουν, λοιπόν, στην Ελλάδα, καθώς ο πόλεμος στην Ουκρανία διανύει ήδη τον τρίτο χρόνο του, για να δώσουν μια παράσταση, όπως μόνο αυτοί ξέρουν!
Οι Dakha Brakha ξεπήδησαν από το θέατρο, κι έτσι οι ζωντανές εμφανίσεις τους είναι δυναμικές παραστάσεις που συνδυάζουν το θέαμα και τη θεατρική δραματουργία, τη μοναδικότητα της φολκ μουσικής και τη μουσική ποικιλότητα, από τη hip-hop στα blues. Το πρόγραμμα για τις επετειακές συναυλίες των 20 χρόνων τους περιλαμβάνει τις επιτυχίες από τα συνολικά 6 άλμπουμ του συγκροτήματος, μαζί με νέα τραγούδια που γράφτηκαν κατά τη διάρκεια του πολέμου.
Ενός πολέμου που είναι πανταχού παρών στη ζωή και στο μυαλό των τεσσάρων μελών του συγκροτήματος. Ο Marko Halanevych δηλώνει: «από την έναρξη του πολέμου, νιώθουμε μια ειδική ευθύνη. Φαίνεται ότι απευθυνόμαστε στον κόσμο ως εκπρόσωποι ολόκληρης της χώρας μας: ευχαριστούμε για την υποστήριξη, ζητάμε όπλα, μοιραζόμαστε τον πόνο μας. Την ίδια ώρα όμως, προβάλλουμε ένα μικρό μόνο μέρος της πλούσιας κουλτούρας μας και μέσα από εμάς τους ίδιους επιδιώκουμε να διαψεύσουμε τη ρωσική προπαγάνδα περί “ενιαίου έθνους”».
Κάθε συναυλία των DakhaBrakha είναι μια εμπνευσμένη παράσταση κι είναι πραγματικά δύσκολο να περιγράψει κανείς την πρώτη εντύπωση από τους DakhaBrakha, όταν πρωτοεμφανίζονται στη σκηνή με αυτά τα ψηλά γούνινα αυτοσχέδια καπέλα τους, τα περίτεχνα και εντυπωσιακά κοσμήματα και τις παραδοσιακές φορεσιές!
Με μια απίστευτα δυνατή σκηνική παρουσία, μεταδίδουν το ηλεκτρικό τους ρεπερτόριο – που περιλαμβάνει ευρύτατα φωνητικά, ακορντεόν, γκρανκάσα, φυσαρμόνικα και τσέλο. Το κουαρτέτο ανακατεύει τα πάντα σε χαλαρά μουσικά κοκτέιλ με το μοναδικό δικό του τρόπο: τα ουκρανικά λαϊκά παραδοσιακά τραγούδια μπλέκονται με στοιχεία καμπαρέ, τζαζ, ροκ, πάνκ και χιπ-χοπ, προστίθενται αρμονίες από τη βαλκανική μουσική και συνοδεύονται από παραδοσιακά όργανα από όλον τον κόσμο. Μαγεία!
